אלוהים שבמרומים וחג פורים/אריאלה מרים בוארון

חג פורים קרב ובא ובכל חג ,יום הולדתי קרב ובא

מאימא ביקשתי מתנה, ובליבי קיוויתי להיות מלכה.

סוד לחשתי לבובה ואת עיניה היא עצמה.

אימא את נפשה לא ידעה ועיניה נשאה

התפללה לאלוהים שבמרומים, כי מחר הוא חג פורים

ולילדתה הקטנה יום הולדת מחר.

ניגשה אימא לחנות שבשכונה ולמוכרת צץ רעיון ששווה המון

בואי אימא יקרה ואראה לך את הארמון.

אימא לארמון נכנסה, שמלת מלכות לה חיכתה,

נוצצת ומבריקה.

בליבה שמחה ולאלוהים שלחה תודה.

יום של אושר, זהו יום כה מיוחד,

יום הולדת וגם חג. מה נעים ומה נחמד.

לבתי האהובה, הנה לך מתנה

שמלה לבנה, תראי בה כמלכה.

שמחה ומאושרת, דמעה של אושר

חיבוק לאימא נתתי ,את עיניי למרומים נשאתי.

תודה לך אימא יקרה, תודה לך בורא עולם.